Bilde av Wulfsbergs gate 13.
**Wulfsbergs gate 13** er en boligeiendom som ligger i Wulfsbergs gate ved Moss sentrum. 

Bygningen er et kulturminne (ID 231546-0), og ble vernet etter Plan- og bygningsloven i 2018-01-04. Den er bevaringsverdig fordi den regnes som en del av det historiske miljøet ved Christian Augusts plass / Basartaket. Wulfsbergs gate het tidligere Søndre Bjerg, men i 1907 ble gaten oppkalt etter Wulfsberg, Gregers Winther som representerte Moss i den grunnlovgivende forsamling på Eidsvoll våren 1814. Bygningen brant ned i bybrannen i 1881, og ble bygget opp igjen i 1883.

Huset i kulturhistorisk kontekst
--------------------------------

Bilde av sidefløy.
### Brann i 1881

Huset brant ned i en bybrann ved Søndre Bjerg i Moss, som herjet byen den 16. juli 1881. Huset ble oppført på nytt to år senere i 1883. Wulfsbergs gate fikk Assurancesum på 610 000 kroner etter brannen. Det kan også hende at husets eiere hadde forsikring på huset, dersom dette står i branntakstene. I 1893 fikk Wulfsbergs gate innlagt vannforsyning, dvs tilgang til vann.

### Byggemetode

På grunn av bybrannen ble en murtvang innvilget, altså at nye hus skulle bygges i murstein. Huset er derfor bygget av teglstein, et keramisk materiale som fremstilles ved brenning av leire. Husets byggemateriale før brannen er ukjent. Huset har samme byggestil som Basarbygningen ved Kongens gate, etter mønster av Youngstorgets basar i Christiania fra 1878. I 1920 ble det også tilbygd en sidefløy, og huset fikk en rektangulær form. I 2020 består huset av 2 etasjer og 3 leiligheter.

### Husnummer

Huset har byttet husnummer flere ganger gjennom 1800 - 1900 tallet. Rundt år 1800 hadde bygningen matrikkel nummer 108, men ingenting er registrert. I 1841, 40 år før brannen, het huset Søndre Bjerg 164 (matrikkel nr. 164), og byttet til Wulfsbergs gade 1 (matrikkel nr. 1) i 1889. Huset fikk ikke gatenavn Wulfsbergs gate 13 (matrikkel nr. 13) før omkring året 1959. Wulfsbergs gate 13 har gårds/bruk nummer 2/2388.

### Tvangsauksjon

Mandag den 26. juni 1967 ble det avholdt en tvangsauksjon over eiendommen Wulfsbergs gate 13 på sorenskriverkontoret i Moss. Tvangsauksjonen var forespurt av Statens Landbruksbank i Oslo. Til slutt ble huset solgt for 12.000 kroner, fordi eieren gikk konkurs.

### Wulfsberg, Gregers Winther

Gregers Winther Wulfsberg (f. 26. oktober 1780) var embedsmann og politiker. Fra 1811 var han byfogd i Moss, og senere amtmann i 1831. Wulfsberg både representerte Moss i den grunnlovsforsamlingen på Eidsvoll våren 1814, og var i tillegg en stortingsrepresentant i flere år. Han eide store deler av byen, med Søndre Bjerg (Wulfsbergs gate) inkludert, og var en av de rikeste personer i Moss. Wulfsbergs gate ble oppkalt etter han i 1907. Gregers Winther Wulfsberg er gravlagt på Moss kirkegård.

Beboere i kulturhistorisk kontekst
----------------------------------

### 1800-tallet

Anders Pedersen (f. 1815) var en murersvend fra Borge Sogn. Han hadde en inntekt på 1.200 kroner. Anders eide Søndre Bjerg 164 fra omkring 1865 fram til han døde før brannen i 1881, antageligvis på grunn av alder. Han var gift med Marthe Marie Gundersdatter, og de hadde 5-6 barn. Marthe Marie Pedersen (f. 1820) ble enke etter Anders død og fikk eierskap over huset. Huset ble etter hvert kjøpt av Ludvig Jansen.

### 1900-tallet

Ludvig Jansen (f. 18. juli 1879) var en auksjonarius fra Christiania. Ludvig eide Wuflsbergs gade 1 før han solgte huset til Sverre Andersen i 1936. Han var gift med Kristine Jansen (f. 13. september 1878) og de hadde flere barn. Ludvig Jansen døde 3. oktober 1944 etter et par måneders sykdom.

Sverre Andersen (f. 8. september 1895) bodde ved Wulfsbergs gade 1 / gate 13 og jobbet hos Peterson og Søn i over 50 år. Kona hans het Dagny Andersen (f. 17. oktober 1897) og de hadde 3 barn. Sverre Andersen gikk konkurs, og huset måtte bli tvangsauksjonert i 1967.

Inghild Hansgården bodde også på Wulfsbergs gate 13 i 1973. Inghild var en ordinær person så om henne vet vi lite om, bortsett fra at hun hadde et familiemedlem i Moss, Dag Finn Hansgården (f. 8. februar 1956), som døde 22. november 1987.

Referanser
----------

1. 1 2 3 4 5  Kulturminnesøk. «Kulturminnesøk». *kulturminnesok.no*. Besøkt 4. september 2020.
2. ↑  «Nasjonalbiblioteket». *www.nb.no*. Besøkt 4. september 2020.
3. ↑  «Wulfsbergs gate – Moss byleksikon». *www.mossbyleksikon.no*. Besøkt 4. september 2020.
4. ↑  «Nasjonalbiblioteket». *www.nb.no*. Besøkt 4. september 2020.
5. 1 2  «Bybranner – Moss byleksikon». *www.mossbyleksikon.no*. Besøkt 4. september 2020.
6. ↑  «Nasjonalbiblioteket». *www.nb.no*. Besøkt 4. september 2020.
7. ↑  «Moss 1893 Vannforsyning». *www.mosshistorielag.no*. Besøkt 4. september 2020.
8. ↑  Edfeldt, Per (1978). *Kortfattet lokalhistorie for Moss til bruk i skolen*. s. 35. «Oppbygningen i brannområdet begynte med engang, men nå ble gatene utvidet, og mange av de nye bygningene ble oppført av teglstein.»
9. ↑  «Basarbygningen – Moss byleksikon». *www.mossbyleksikon.no*. Besøkt 4. september 2020.
10. ↑  «Moss Matrikkel 1868». *www.mosshistorielag.no*. Besøkt 4. september 2020.
11. ↑  «Moss Matrikkel 1884». *www.mosshistorielag.no*. Besøkt 4. september 2020.
12. ↑  «Se eiendom». *seeiendom.kartverket.no*. Besøkt 8. september 2020.
13. 1 2  «Nasjonalbiblioteket». *www.nb.no*. Besøkt 4. september 2020.
14. ↑  «Wulfsberg, Gregers Winther – Moss byleksikon». *www.mossbyleksikon.no*. Besøkt 4. september 2020.
15. 1 2  «001 Anders Pedersen - 0118 Søndre Bjerg - 000 - Tellingskretsoversikt - Folketelling 1865 for 0104B Moss prestegjeld, Moss kjøpstad - Digitalarkivet». *www.digitalarkivet.no* **(norsk)**. Besøkt 4. september 2020.
16. ↑  «Nasjonalbiblioteket». *www.nb.no*. Besøkt 4. september 2020.
17. ↑  «001 Marthe Marie Pedersen - 02 - 0008 Wulfsbergs gade 1 - 004 - Tellingskretsoversikt - Folketelling 1900 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 4. september 2020.
18. 1 2  «Nasjonalbiblioteket». *www.nb.no*. Besøkt 4. september 2020.
19. 1 2  «001 Ludvik Jansen - 0050 Akerheim - 002 Torderød - Tellingskretsoversikt - Folketelling 1910 for 0194 Moss herred - Digitalarkivet». *www.digitalarkivet.no* **(norsk)**. Besøkt 4. september 2020.
20. 1 2  «Nasjonalbiblioteket». *www.nb.no*. Besøkt 4. september 2020.
21. ↑  «001 Sverre Andersen - 001\* - 755\* Wulfsbergsgt. 14 - 001 Moss - Tellingskretsoversikt - Kommunal folketelling 1930 for Moss kjøpstad - Digitalarkivet». *www.digitalarkivet.no* **(norsk)**. Besøkt 4. september 2020.
22. ↑  «Nasjonalbiblioteket». *www.nb.no*. Besøkt 4. september 2020.
23. ↑  «002 Dagny Aurora Andersen - 001\* - 755\* Wulfsbergsgt. 14 - 001 Moss - Tellingskretsoversikt - Kommunal folketelling 1930 for Moss kjøpstad - Digitalarkivet». *www.digitalarkivet.no* **(norsk)**. Besøkt 4. september 2020.
24. ↑  «Nasjonalbiblioteket». *www.nb.no*. Besøkt 4. september 2020.
25. ↑  «Nasjonalbiblioteket». *www.nb.no*. Besøkt 4. september 2020.